Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1129

2. LAP KÉSZÜLÉKEK ÉS GYÁRTMÁNYOK ENGEDMÉNYES KÜLDEMÉNYDARABOKBAN UN szám 1. Anyagok A radioaktív anyagok meghatározott mennyiségei készülékekben, gyártmányokban vagy azok építőelemeiben, amelyek igen korlátozott radiológiai veszélyt jelentenek, engedményes küldeménydarabokban fuvarozhatók. 1.1 Készülékek és gyártmányok, pl. órák, elektroncsövek vagy elektronikus készülékek, amelyek radioaktív anyagokat tartalmaznak olyan mennyiségben, hogy aktivitásuk nem haladja meg a 2. táblázat 2. és 3. oszlopában megadott értékeket, feltéve, hogy a sugárzási szint a csomagolatlan készülék vagy gyártmány felületétől 10 cm távolságban nem haladja meg a 0,1 mSv/h (10 mrem/h) értéket. 1.2 Készülékek és gyártmányok, amelyek hasadóanyagot tartalmaznak, amelynek mennyisége nem haladja meg a 2. táblázatban található határértékeket, és ezenkívül a mennyiség, alak és csomagolás tekintetében kielégítik a 2.7 Függelék 2.12.1 pont előírásait, és ily módon mint nem hasadóanyagokat tartalmazó küldeménydarabok kezelhetők, feltéve, hogy a sugárzási szint az egyes csomagolatlan készülék vagy gyártmány felületétől 10 cm távolságban nem haladja meg a 0,1 mSv/h (10 mrem/h) értéket.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes